To χριστουγεννιάτικο γλυκό από το Βέλγιο που το λένε cougnou
Το cougnou, αυτό το γλύκισμα με τη ζύμη που μοιάζει με του μπριός, έχει το σχήμα φασκιωμένου βρέφους, γι' αυτό και συχνά το λένε «Ψωμί του Χριστού» ή «Μικρός Χριστός».
450 γρ. αλεύρι για τσουρέκι , 150 γρ. σταγόνες σοκολάτας , 120 ml φρέσκο γάλα, σε θερμοκρασία δωματίου , 110 γρ. ζάχαρη , 70 γρ. βούτυρο αγελάδας, σε θερμοκρασία δωματίου , 20 γρ. νωπή μαγιά, θρυμματισμένη , 2 αυγά μεσαίου μεγέθους για τη ζύμη + 1 επιπλέον για άλειμμα , ξύσμα από 1 πορτοκάλι , λίγο λάδι για το μπολ
Για να φτιάξουμε cougnou, ξεκινάμε ανακατεύοντας σε ένα μπολ το μισό γάλα με τη μαγιά και 1 κουταλάκι από τη ζάχαρη, μέχρι να διαλυθεί καλά η μαγιά. Αφήνουμε στην άκρη για 15 λεπτά, μέχρι να δημιουργηθούν φουσκαλίτσες στην επιφάνεια.Στον κάδο του μίξερ αδειάζουμε το μείγμα της μαγιάς μαζί με τα υπόλοιπα υλικά, εκτός από τις σταγόνες σοκολάτας.Ανακατεύουμε με τον γάντζο του μίξερ για 10 λεπτά σε χαμηλή ταχύτητα, μέχρι να γίνει ένα ζυμαράκι υγρό και ελαστικό.Αμέσως μετά προσθέτουμε τις σταγόνες σοκολάτας και ανακατεύουμε για 1 λεπτό ακόμα.Λαδώνουμε ένα μεγάλο μπολ, τοποθετούμε μέσα το ζυμάρι, το καλύπτουμε χαλαρά με μεμβράνη και το αφήνουμε σε ζεστό μέρος για 2 ώρες, μέχρι να διπλασιαστεί.Χωρίζουμε τη ζύμη σε 4 ίσα κομμάτια και έπειτα κάθε κομμάτι στα 3 (ένα πιο μεγάλο και δύο πιο μικρά).Πλάθουμε τα μεγαλύτερα κομμάτια λίγο μακρουλά και τα μικρά σε σχήμα μπαλίτσας. Έπειτα κολλάμε από δύο μπαλίτσες στις δύο άκρες των μακρουλών κομματιών (έτσι τα τσουρεκάκια θα θυμίζουν φασκιωμένο μωρό).Τοποθετούμε τα τσουρεκάκια σε ένα ταψί καλυμμένο με αντικολλητικό χαρτί, τα σκεπάζουμε χαλαρά με μεμβράνη και τα αφήνουμε για άλλη μισή ώρα να ξεκουραστούν.Προθερμαίνουμε τον φούρνο στους 180°C, στις αντιστάσεις πάνω κάτω.Χτυπάμε ελαφρώς το αυγό για το άλειμμα και με ένα πινέλο περνάμε πολύ απαλά τα ζυμαράκια, προσέχοντας να μην τρυπήσουν και «κάτσουν».Ψήνουμε για περίπου 20-22 λεπτά.
Αλεύρι (ζύμες),Γάλα,Σοκολάτα,Χριστούγεννα